На основу члана 43. став (1) Правилника о јединственим процедурама за попуњавање упражњених радних мјеста у градској односно општинској управи („Службени гласник Републике Српске“, број: 42/17), и тачке I Одлуке о расписивању јавног конкурса за попуњавање упражњеног радног мјеста намјештеника у Општинској управи општине Ново Горажде („Службени гласник општине Ново Горажде“, број: 7/22) начелник општине Ново Горажде р а с п и с у ј е

**Ј А В Н И К О Н К У Р С**

**за попуњавање упражњеног радног мјеста намјештеника**

**1.** Расписује се јавни конкурс за попуњавање упражњеног радног мјеста намјештеника – спремачица, један извршилац, у оквиру Одсјека за општу управу Општинске управе општине Ново Горажде.

**2.** Опис упражњеног радног мјеста и потребан број извршилаца:

- чисти канцеларије, ходнике, санитарне просторије, степеништа, прозоре и простирке, те одржава у исправном стању уређаје и приборе за чишћење,

- врши изношење и одлагање смећа, обезбјеђује просторије по завршеним пословима (затварање прозора, врата, гашење свјетла, преглед пећи и др.),

- чисти простор испред зграде,

- одговара за ажурно и благовремено обављање послова и задатака,

- обавља и друге послове које му се ставе у задатак, за свој рад одговара начелнику општине и шефу Одсјека за општу управу и истима подноси извјештај о свом раду.

Број извршилаца: 1.

**3.** Општи услови за пријем у радни однос:

- да је држављанин Републике Српске, односно БиХ,

- да је старији од 18 година,

- да има општу здравствену способност,

- да није под оптужницом Међународног суда за ратне злочине почињене на подручју

бивше Југославије у Хагу и да није одбио наредбу да се повинује пред Трибуналом –

члан IX Устава БиХ,

- да није осуђиван за кривично дјело на безусловну казну затвора од најмање шест мјесеци или за кривично дјело које га чини неподобним за обављање послова у градској односно општинској управи,

- да није отпуштен из органа управе као резултат дисциплинске мјере, на било којем нивоу власти у БиХ, три године прије објављивања конкурса,

- да није у сукобу интереса, односно да не обавља дужност која је неспојива са дужностима намјештеника у општинској управи.

**4.** Посебни услови за пријем у радни однос: Средња школа у трогодишњем или четверогодишњем трајању или ПК радник, шест мјесеци радног искуства у траженом степену образовања.

**5.** Списак потребних докумената, рок и мјесто њиховог подношења:

- фотокопија увјерења о држављанству Републике Српске, односно БиХ,

- фотокопија извода из матичне књиге рођених,

- пријавни образац на јавни конкурс који се може преузети у шалтер сали Општине или на сајту www.novogorazde.rs.ba, а чији су саставни дио изјаве кандидата о испуњености услова из тачке 3., алинеје 4, 5, 6 и 7 Конкурса,

- фотокопија дипломе о завршеној стручној спреми,

- фотокопија исправе којом се доказује радно искуство у струци (потврда, рјешење или други акт из којег се види на којим пословима, са којом стручном спремом и у ком периоду је стечено радно искуство).

Потребна документа се подносе непосредно у шалтер сали Општине, или поштом на адресу Општина Ново Горажде, улица Божидара Горажданина број 64, 73110 Ново Горажде, са назнаком „пријава на јавни конкурс за попуњавање радног мјеста намјештеника - спремачица“, у року од 15 дана од дана објаве Јавног конкурса. Непотпуне и неблаговремене пријаве се неће разматрати.

**6.** Релевантност доказа које кандидат приложи уз пријаву, цијениће се у складу са Правилником о јединственим процедурама за попуњавање упражњених радних мјеста у градској, односно општинској управи („Службени гласник Републике Српске“, број: 42/17).

**7.** Прије почетка усменог интервјуа, Комисија ће утврдити идентитет кандидата увидом у његову личну карту или пасош.

**8.** Рјешење о пријему у радни однос прворангираног кандидата донијеће начелник општине, а изабрани кандидат је дужан да ступи на посао у року од 15 дана од дана коначности рјешења о пријему у радни однос.

**9.** Кандидат који по приједлогу Комисије буде прворангирани, дужан је да у року од седам дана од дана пријема обавјештења Комисије достави доказе о испуњавању општих и посебних услова Конкурса у оригиналу или овјереној фотокопији, овјерену изјаву о испуњености услова из тачке 3., алинеје 4, 5, 6 и 7 Конкурса и увјерење о општој здравственој способности.

**10.** Лице задужено за давање додатних обавјештења о јавном конкурсу је службеник Општинске управе Горан Петровић, а сва додатна обавјештења се од истог могу добити позивом на број телефона 058/430-195.

НАЧЕЛНИК ОПШТИНЕ

Мила Петковић с.р.

Број: 02/1-112-6-1/22

Датум: 19.04.2022.